Publication: Magyar Közlöny
Issue: MK-2011-130 (Year: 2011, Number: 130)
Era: contemporary
Section: A magyar légtér légiközlekedés céljára történõ kijelölésérõl szóló 26/2007. (III. 1.) GKM–HM–KvVM együttes rendelet
Paragraph Index: 108

A magyar légtér légiközlekedés céljára történõ kijelölésérõl szóló 26/2007. (III. 1.) GKM–HM–KvVM együttes rendelet (a továbbiakban: R1.) a következõ 1/A–1/D. §-sal egészül ki: „1/A. § Az e rendeletben kihirdetett légtér módosítására, új légtér kijelölésére vonatkozó tervet, az e rendeletben meghatározottak szerint kell elõterjeszteni a közlekedésért felelõs miniszternek. 1/B. § A légtér módosítására, új légtér kijelölésére irányuló javaslat benyújtása elõtt a kérelmezõ elõzetes konzultációt kezdeményez a Nemzeti Légtér Koordinációs Munkacsoporttal (a továbbiakban: NLKM). Ennek keretében a kérelmezõ megadja a 4. melléklet 1. pontjában meghatározott információkat, az NLKM tájékoztatja a kérelmezõt az eljárásról, különösen az elõzetes javaslat tartalmi elemeirõl és a vonatkozó hazai és közösségi szabályozásról. 1/C. § (1) A kérelmezõ az 1/B. §-ban meghatározott tájékoztatás alapján készíti el az elõzetes javaslatot, és azt benyújtja a közlekedésért felelõs miniszter útján az NLKM-nek. Az elõzetes javaslatnak legalább a 4. melléklet 2. pontjában meghatározottakat kell tartalmaznia.

Source: https://magyarkozlony.hu/hivatalos-lapok/324c3e2a351ada6e5abc3b51c56b8a17b3d78da8/dokumentumok/0696d2ec63aa0a48237476832b91ca48b27859c7/letoltes